Bi dr Kreisreform vo 1973 isch Rhyfälde vum  Landchreis Sägginge zum Landchreis Löörrech cho. Durch d Chreisreform sin sibe Nochbardörfer in d Stadt yygmeidet worde. Dägerfälde un Meisele am 1. Januar 1972, Herte am 1. Oktober 1973, Nordschwoobe am 1. März 1974, Adelhuuse un Eiggsle am 1. Juli 1974 un Charsau am 1. Januar 1975. Durch d Yygmeidige het Rhyfälde 1973 d Bevölkcherig vo 20.000 überschritte un isch am 1. Januar 1975 zur Grosse Chreisstadt erhobe worde. Syt de 80-Joor sin durch Umstrukturierige vili Arbetsblätz in de Industri verlore gange. Glychzitig sin aber d Produktionsverfaare wyterentwigglet un au umwältfründlicher gmacht worde, so dass Rhyfälde als Industristandort insgsamt langfrischtig erhalte blybe isch.